Emil Svensk

Emil Svensk (født 12. juli 1993) er en svensk orienteringsløper som konkurrerer for den svenske orienteringsklubben Stora Tuna OK og det svenske landslaget.

 Karriere 
Emil Svensk var en svært lovende orienteringsløper som junior. Hans ble juniorverdensmester i 2013 da han tok gull på mellomdistanse under Junior-VM i tsjekkiske Hradec Králové. I samme mesterskap tok han sølvmedalje på stafetten sammen med Anton Johansson og Jens Wängdahl. Som senior har Svensk markert seg først og fremst på sprint. Han ble svensk mester i sprint i 2015. Under VM på hjemmebane i Strömstad-Tanum oppnådde han 10.-plass på sprint. Fra og med 2017-sesongen er Emil Svensk en del av det svenske landslaget.

Under VM i orientering 2018 løp Emil Svensk på det svenske laget som ble verdensmestere i sprintstafett. Svensk løp andre etappe på vinnerlaget som ellers bestod av Tove Alexandersson, Jonas Leandersson og Karolin Ohlsson.

Referanser

 Eksterne lenker 

 «Emil Svensk» hos svenskorientering.se

Kategori:Svenske sportsutøvere
Kategori:Svenske orienteringsløpere
Kategori:Verdensmestere i orientering